Arturo Genre

Fonetista e studios dle lenghe minoritarie, professor a l'Università ëd Turin, anté ch'a l'avìa fonda ël Laboratòri ëd Fonética Sperimental al di d'ancheuj antitolà a chiel.
Arturo Genre a l'era nassù a Marsèja aj 17 ëd fërvé dël 1937 e a l'é mòrt a Turin aj 9 dë stèmber dël 1997.
A l'é stàit për vàire temp condiretor e peui diretor dl'Anstitù dl'Atlant Lenghìstich Italian, an travajand, tra j'àutri, con Benvenuto Terracini.
A l'Università ëd Turin a fasìa part dël Dipartiment ëd Siense dël lengage e literature moderne e comparà.

Euvre
Ij travaj ëd Genre a comprendo 230 tìtoj, surtì an tra 'l 1965 e ël 1997.
A l'avìa contribuì a la publicassion dël prim Manuale di fonetica acustica (1978) e a l'avìa creà l'Atlant toponomàstich dël Piemont montan.
Soa euvra a l'é culminà con ël Dizionario del dialetto occitano della Val Germanasca (1997).

Genre, Arturo